Džavachetija
Džavachetija (gruz. ჯავახეთი, arm. Ջավախք, Javakhk) – istorinė-geografinė sritis pietų Gruzijoje, Armėnijos pasienyje. Atitinka dabartinio Samcchės–Džavachetijos regiono Achalkalakio ir Ninocmindos savivaldybes. Pagrindiniai miestai – Achalkalakis ir Ninocminda. Beveik visi Džavachetijos gyventojai – armėnai (93–95 %). Taip pat yra gruzinų džavachų. Kraštas minimas nuo 785 m. pr. m. e. kaip Zabacha (Urartu valdovo Argiščio I tekste). Tuo metu greičiausiai buvo Kaukazo Iberijos dalimi.